Mis maailmalõppu puutub, siis selle tuleku kohta sain ma kindlad andmed 9-aastasena lasteentsüklopeediat ENEKE uurides. Märksõna Päikesesüsteem all oli kirjutatud, et kunagi kauges tulevikus meie Päike plahvatab, mille tulemusel Merkuur lendab Päikesesse, Maa aga muutub ühe hetkega elutuks kõrbeks, kui üldse alles jääb.  Varsti pärast seda tegi mu äsja esimesse klassi läinud vend koos pinginaabriga sama avastuse. Alguses ehmatasid ära   kole lugu ju, kui kõik päikese pärast surma saavad. Siis aga leiutasid pääsetee  vaja roost hingamiskõrred meisterdada ja Harku järve varju minna.